stanford-oval/wikipedia huggingface dataset:
ציקלופיים

| ציקלופיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: סרטנאים
מחלקה:: רגלסתיים
תת־מחלקה:: שטרגליים
סדרה:: ציקלופיים
שם מדעי
 Cyclopoida ‏רפינסק, 1815
ציקלופיים (שם מדעי: Cyclopoida) סדרה של סרטנים יורדים בתת-המחלקה שטרגליים. כמו שטרגליים רבים אחרים הם קטנים, פלנקטונים, חיים גם בים וגם במקווי מים מתוקים. מסוגלים לתנועה מהירה. התפתחות מהזחל לבוגר היא בצורת התנשלות. את הביצים נושאת הנקבה בשק או שני שקים שצמודים לסגמנט הבטן הראשון.
משפחות חלקי [דרושה הבהרה]

ציקלופידיים (Cyclopidae)
צפרא סער

| --- | --- |
אין תמונה חופשית
 לידה:  27 בפברואר 1939 ירושלים, פלשתינה (א"י) 
 פטירה:  22 ביולי 2022 (בגיל 83) 
 מדינה:  ישראל 
 השכלה:  אוניברסיטת תל אביב 
 בן או בת זוג:  משה סער 
 מספר צאצאים:  2 
 
צפרא סער (צופי) (27 בפברואר 1939 – 22 ביולי 2022) הייתה מורה ומחנכת שזכתה להערכה רבה ובין היתר על הצטיינות בהוראה "כלת פרס החינוך" מטעם משרד החינוך, בתעודת הערכה על תרומתה להעלאת רמת ההישגים הלימודיים והחינוכיים מטעם הסתדרות המורים בישראל ובפרסים רבים.
ביוגרפיה

צפרא נולדה בירושלים לאברהם דוד ליכטמן ולבריינה (לבית אסטיס) שעלו לארץ ישראל בשנת 1921 בעלייה השלישית מרוסיה ועמדו בראש הקבוצה השישית במסגרת תנועת החלוץ.
אביה, א.ד. ליכטמן, הקים בשנת 1931 את הקואופרטיב לתחבורה "המקשר" והמשפחה התגוררה ברח' עזרא בירושלים. אחותה הגדולה דרורה אידלמן הייתה מורה ומחנכת, אחותה שולה שפירא הייתה אחות ואחיה מאיר ליכטמן עבד בחברת אגד.
צפרא התחנכה בבית ספר עממי לבנות "למל", המשיכה את לימודיה בבית ספר תיכון בית הכרם ושם סיימה גם את לימודי הסמינר. בסיום הלימודים התגייסה לצה"ל והתמנתה לקצינת חינוך בפיקוד הדרום.
צופי חינכה דורות רבים של תלמידים, החל משירותה הצבאי כקצינת חינוך בתחילת שנות ה-60 ועד לסוף שנות ה-90. את עיקר עבודתה ביצעה ברמת השרון, לשם עברה המשפחה בשנת 1973.
בשנים הרבות בו לימדה זכתה בפרסי חינוך רבים ובין היתר, משרד החינוך העניק לצפרא (צופי) סער את פרס כלת החינוך הארצי על הצטיינות בהוראה באמצעות נשיא המדינה ושרת החינוך, תעודת הערכה ותודה מראש מועצת רמת השרון מנחם שרמן, מהמועצה הלאומית למניעת תאונות, מארגון 'יד לבנים' ארגון להנצחת חללי מערכות ישראל על פרויקט 'האדם מאחורי השם', מורה מצטיינת לשנת תשנ"א, תעודת הערכה מהסתדרות המורים לשנת תשנ"ב "על תרומתה להעלאת רמת ההישגים הלימודיים והחינוכיים במקצוע ההיסטוריה ועל גילוי נכונות, רוח התנדבות ורצון טוב להדריך בזמנה הפנוי מורים חדשים, סטודנטים ותלמידים נזקקים. צפרא ידועה כמחנכת מעולה ומסורה, קרובה מאוד לתלמידיה ובדרכה המיוחדת יודעת 'לקרוא' את בעיותיהם ולעזור מעבר לנדרש לכל נזקק." ועוד פרסים ותעודות הערכה רבים ממשרד החינוך, ממנהלות בתי ספר ומהורים ותלמידים רבים.
לצפרא סער תואר ראשון מאוניברסיטת תל אביב בהיסטוריה כללית ובתולדות עם ישראל.
בשנת 1964 התחתנה עם משה סער (סימי) ולהם שני ילדים ושבעה נכדים. נפטרה ב-22 ביולי 2022 בגיל 83.
פלטון פון אוסטינוב

| --- | --- |

 לידה:  1840 מוסקבה, האימפריה הרוסית 
 פטירה:  1919 (בגיל 79 בערך) האימפריה הרוסית 
 מדינה:  האימפריה הרוסית, גרמניה 
 בן או בת זוג:  מגדלנה האל 
 
מבנה מלון הפארק שפתח פון אוסטינוב במושבה האמריקאית-גרמנית ביפו, כיום בית עמנואל
בית אוסטינוב ברחוב הופמן 9 במושבה
כנסיית עמנואל ביפו
בית הקיסרית טאיתו בטול בירושלים
הברון פלטון גרגורייביץ' אוסטינוב (רוסית Платон Григорьевич Устинов) או פלטו פון אוסטינוב (גרמנית Plato von Ustinow; ‏1840 במוסקבה-1917 בפסקוב) היה איש אצולה רוסי ואזרח גרמני, אשר התגורר ביפו בין השנים 1913-1878 והיה מהדמויות הבולטות בעיר. פון אוסטינוב היה מיסיונר, סוחר, אספן עתיקות, מלונאי ופילנתרופ.
לאחר מותו

בנו של פון אוסטינוב, יונה פון אוסטינוב (Jona von Ustinov ;1892-1962), יצא לרוסיה כדי להתחקות אחר עקבותיו של אביו. לימים הוא היה לעיתונאי ולדיפלומט, ושימש כמרגל מטעם ה-MI5 בגרמניה הנאצית. בנו של יונה ונכדו של פון אוסטינוב היה השחקן הבריטי פיטר יוסטינוב.
אלמנתו של פון אוסטינוב עזבה את רוסיה והיגרה לבריטניה ולבסוף לקנדה, שם מתה ב-1945. ב-1926 היא מכרה את בית המלון ביפו לחברה הלונדונית להפצת הנצרות בקרב היהודים.
הערות שוליים

↑  הברון פון אוסטינוב (בכינוי "הברון הזקן") וגנו מוזכרים בסיפוריו של ש"י עגנון "שבועת אמונים" ו"תמול שלשום".
↑  איטה ילין, לצאצאי: זכרונותי, ירושלים תרצ"ח, עמי 34
↑  ראו 'את סיפורו של ביבודי המומחה ניסים בכר אלחדיף' שעבד כגנן עם שני עוזרים יהודים מתלמידי מקוה ישראל בין השנים 1880–1890 בערך נחשוני החולה
↑  סיור במושבה האמריקאית-טמפלרית
↑  איל יעקב איזלר, "פטר מרטין מצלר (1907-1824): סיפורו של מיסיונר נוצרי בארץ-ישראל", חיפה: אוניברסיטת חיפה / המכון ע"ש גוטליב שומכר לחקר פעילות העולם הנוצרי בארץ-ישראל במאה ה-19, 1999, כרך 2, דף מג ודף 51. ISBN 965-7109-03-5
| --- | --- |
בקרת זהויות :  GND: 129686808  ISNI: 0000 0000 5463 3488  LCCN: nr89004446  VIAF: 28157071   WorldCat (עם VIAF): 28157071
קבל אוויר

קבל אוויר
קַבָּל אוויר הוא קבל בו החומר הדיאלקטרי הוא אוויר.
מבנה

קבל האוויר הפשוט ביותר עשוי משני לוחות מוליכים שבינם מרווח אוויר. בדרך כלל, בנויים קבלי אוויר משתי קבוצות של לוחות מתכת בצורת חצי מעגל, סט אחד קבוע והשני מחובר לציר המאפשר את סיבוב המכלול, וכך את שינוי הקיבול. ככל שהחפיפה בין שתי קבוצות הלוחות גדולה יותר, כך הקיבול גבוה יותר. מצב הקיבול המרבי מושג כאשר החפיפה בין שתי קבוצות הלוחות היא הגבוהה ביותר, בעוד שמצב הקיבול הנמוך ביותר מושג כאשר אין חפיפה כלל.
מבנה > מאפיינים טיפוסיים

לקבלים משתנים הקיבול המינימלי הוא בין 2pF ו-10pF בעוד שהקיבול המקסימלי הוא בין כמה עשרות pF ו-200pF. המתח המקסימלי של קבל כזה הוא בין כמה מאות וולטים ל-2,000 וולט ואף יותר.
שימושים

קבל אוויר יכול להיות עם קיבול משתנה או קבוע. בקבלי אוויר עם קיבול קבוע משתמשים לעיתים רחוקות מכיוון שישנם סוגי קבלים יעילים בהרבה. קבלי אוויר משתנים משמשים לעיתים קרובות יותר בגלל פשטות הבנייה שלהם.
היישומים עבור קבלים משתנים מוגבלים בעיקר למעגלי זרם חילופין. ברוב היישומים נדרשים פעולה בתדר גבוה, בהספק גבוה ועם אובדן אנרגיה נמוך. הם משמשים ביישומי כוונון רדיו, כוונון אמפדנס של אנטנות וכן הלאה. קבלי אוויר מעניינים ליישומים צבאיים בשל ההתנגדות המובנית שלהם לפולסים אלקטרומגנטיים שיכולים להיווצר בכוונה כדי להרוס ציוד אלקטרוני או כתוצר לוואי של פיצוץ גרעיני. יישומים מודרניים כוללים רשתות התאמת RF לבקרת פלזמה בציפוי של חומרים מוליכים על פרוסות סיליקון, כמו גם סורקי דימות תהודה מגנטית רפואיים, הדורשים קבלים משתנים לא מגנטיים. מכיוון שקבלי אוויר עשויים מאלומיניום, שאינו מגנטי, הם פועלים מצוין גם בתנאי סביבה של שדות מגנטיים חזקים.
ראו גם

קבל אלקטרוליטי
פרנאן דה ברינון

| --- | --- |

צילום מ-1 בינואר 1945 כשהעיד במשפטו של פיליפ פטן
 לידה:  26 באוגוסט 1885 ליבורן, צרפת 
 הוצאה להורג:  15 באפריל 1947 (בגיל 61) מונרוז', ארקיי, צרפת 
 מדינה:  צרפת 
 בן או בת זוג:  Lisette de Brinon Simone Mittre 
 פרסים והוקרה
 קצין בלגיון הכבוד  מסדר פרנציסקה 
 
דה ברינון, ב-1943, בעת ביקור במקום שבו אירע טבח יער קאטין
פרנאן דה ברינון, המרקיז דה ברינון (בצרפתית: Fernand de Brinon;‏ 26 באוגוסט 1885 – 15 באפריל 1947) היה עיתונאי ועורך דין צרפתי, שהיה לאחד מראשי משטר צרפת של וישי, ושיתף פעולה עם הנאצים במהלך מלחמת העולם השנייה. דה ברינון שימש לתקופה קצרה ראש משטר וישי, לאחר שראשי המשטר גלו בעקבות נסיגת הנאצים מצרפת לאחר הפלישה לנורמנדי. הוא נתפס על ידי בעלות הברית, נשפט על פשעיו והוצא להורג.
חייו

דה ברינון נולד למשפחת אריסטוקרטיה קתולית עשירה בעיר ליבורן במחוז ז'ירונד. הוא למד משפטים ומדע המדינה באוניברסיטה, אך עבד כעיתונאי בפריז. לאחר מלחמת העולם הראשונה היה בין המטיפים לפיוס עם גרמניה. הוא התקרב לפייר לאוואל, התיידד עם יואכים פון ריבנטרופ, ובשנת 1935 אף פרסם ריאיון עם היטלר, שאותו ביקר, לדבריו, באופן "פרטי".
דה ברינון נישא ליהודיה שהמירה דתה לקתוליות, בשם ז'אן לואיז רשל פרנק (Jeanne Louise Rachel Franck‏; 1982-1896), שכונתה "ליזט". גרושתו של בנקאי יהודי בשם קלוד אולמן, ולה שני בנים, הייתה ליזט בעלת מהלכים בחברה הגבוהה בצרפת. הזוג היה לאחד הזוגות המובילים בזירה החברתית בפריז בשנות השלושים, ובעל השפעה בחוגי הימין.
עם תבוסת צרפת במלחמת העולם השנייה והקמת משטר צרפת של וישי, היה דה ברינון לאחד מראשי המשטר. בנובמבר 1940 מינה אותו פייר לאוואל לנציגו הקבוע של משטר וישי בפריז הכבושה על ידי הנאצים. ב-1942 מינה אותו פטן ל"מזכיר המדינה" של וישי.
דה ברינון היה האיש השלישי בחשיבותו במשטר וישי, ותמך בכל לבו באידאולוגיה של המשטר. על חשיבותו לנאצים תעיד העובדה שאשתו הוכרזה כ"ארית של כבוד" וחוקי הגזע לא יושמו נגדה. עם כניסת בעלות הברית לפריז, באוגוסט 1944, בעקבות הפלישה לנורמנדי, נמלטו דה ברינון ואשתו לגרמניה. עם התפטרותם של ראשי משטר וישי האחרים, פטן ולאוואל, מונה דה ברינון בספטמבר 1944 כ"ראש הוועדה הממשלתית של צרפת", מעין ממשלת וישי בגלות, שקבעה מושבה בבלפור. עם סיום המלחמה נעצרו ברינון ואשתו על ידי כוחות בעלות הברית. במסגרת משפטי משתפי הפעולה בטולוז, העיד ברינון במשפטו של פטן, ונשפט בעצמו. ב-6 במרץ 1947 נידון למוות. לצד לאוואל וז'וזף דארנן היה דה ברינון אחד משלושת ראשי ממשל וישי היחידים שהוצאו להורג, מתוך 18 פסקי דין מוות שנפסקו באותם המשפטים. גזר הדין הוצא לפועל באמצעות כיתת יורים ב-15 באפריל 1947 בפרבר הפריזאי של מונרוז'.
הערות שוליים

↑  כתף סוררת, דבר, 12 בנובמבר 1935
↑  עם סגירת הגליון, דבר, 19 בדצמבר 1940
↑  משתפי הפעולה בוישי מקבלים חנינה, דבר, 30 בנובמבר 1950
| ראשי ממשלת צרפת |
| --- | --- | --- |
| צרפת של וישי | אנרי פיליפ פטן • פייר לאוואל • פרנאן דה ברינון | דגל צרפת |
| הממשלה הזמנית של הרפובליקה הצרפתית | שארל דה גול • פליקס גואן • ז'ורז' בידו • לאון בלום | דגל צרפת |
| הרפובליקה הצרפתית הרביעית | פול רמדיה • רובר שומאן • אנדרה מארי • רובר שומאן • אנרי קווה • ז'ורז' בידו • אנרי קווה • רנה פלוון • אנרי קווה • רנה פלוון • אדגר פור • אנטואן פינה • רנה מאייר • ז'וזף לניאל • פייר מנדס פראנס • אדגר פור • גי מולה • מוריס בורז'ס-מונורי • פליקס גאיאר • פייר פלימלי • שארל דה גול | דגל צרפת |
| הרפובליקה הצרפתית החמישית | שארל דה גול • מישל דברה • ז'ורז' פומפידו • מוריס קוב דה מירוויל • ז'אק שבאן-דלמאס • פייר מסמר • ז'אק שיראק • ריימון באר • פייר מורואה • לורן פביוס • ז'אק שיראק • מישל רוקאר • אדית קרסון • פייר ברגואה • אדואר בלדור • אלן ז'ופה • ליונל ז'וספן • ז'אן-פייר רפרן • דומיניק דה וילפן • פרנסואה פיון • ז'אן-מארק ארו • מנואל ואלס  • ברנאר קזנב • אדואר פיליפ • ז'אן קסטקס • אליזבת בורן • גבריאל אטאל • מישל ברנייה | דגל צרפת |
| --- | --- |
בקרת זהויות :  NLI: 987007259151005171  BnF: cb13608284z (data)  CiNii: DA16136668  GND: 122105079  ISNI: 0000 0001 1821 4822  LCCN: nr2003002774  Léonore: 56153  NKC: xx0266027  NTA: 10060708X  RERO: 02-A003043931  SUDOC: 055327796  VIAF: 69801600   WorldCat (עם VIAF): 69801600
צ'יין שואה-סן

זהו שם סיני; שם המשפחה הוא .
| --- | --- |

 לידה:  11 בדצמבר 1911 שאנגחאי, הרפובליקה העממית של סין 
 פטירה:  31 באוקטובר 2009 (בגיל 97) 301 Military Hospital, הרפובליקה העממית של סין 
 ענף מדעי:  אווירונאוטיקה, אווירודינמיקה, engineering cybernetics 
 מקום קבורה:  Babaoshan Revolutionary Cemetery 
 מקום לימודים:  National Chiao Tung University (1934)  המכון הטכנולוגי של מסצ'וסטס (1936)  המכון הטכנולוגי של קליפורניה (1939)  The High School Affiliated to Beijing Normal University  אוניברסיטת ג'יאו טונג שאנגחאי 
 מנחה לדוקטורט:  תיאודור פון קרמן 
 מוסדות:  המכון הטכנולוגי של קליפורניה  אוניברסיטת המדע והטכנולוגיה של סין 
 תלמידי דוקטורט:  Jack L. Kerrebrock, Zheng Zhemin, Andrew Fejer, S. W. Yuan, Gerald M. Monroe, Sedat Serdengecti, Robert Joseph Hartlieb, W. Duncan Rannie, Chieh-Chien Chang 
 פרסים והוקרה:  HLHL Science and Technology Achievement Award (1994)  אקדמאית של האקדמיה הסינית למדעים (1957)  Member of the Chinese Academy of Engineering (1994) 
 בן או בת זוג:  Jiang Ying (1947–31 באוקטובר 2009) 
 תרומות עיקריות
 חתימה:   
 
צ'יין שואה-סן (בסינית: 钱学森 בפין-יין: Qián Xuésēn, בווייד-ג'יילס: Tsien Hsue-shen; ‏11 בדצמבר 1911 – 31 באוקטובר 2009) הוא מדען סיני שהשפיע רבות על פיתוח ההנעה הרקטית בארצות הברית ובסין גם יחד. נחשב לאבי תוכנית החלל הסינית, והשפעתו על תוכניות החלל הסיניות נמשכה שנים לאחר שפרש משירות פעיל בה. בינואר 2008 נבחר על ידי השבועון Aviation week and Space Technology כאיש השנה. צ'יין למד בארצות הברית פיזיקה אצל תיאודור פון קרמן, והוא מחזיק בתואר דוקטור מ-MIT. צ'יין התמחה בהנעה רקטית והיה בין מקימי המעבדה להנעה סילונית, לימים אחד ממרכזי המחקר החשובים של סוכנות החלל האמריקנית נאס"א. בין השנים 1935 ל-1955 שהה צ'יין בארצות הברית. הוא נעצר ונכלא בחשד שהשתייך למפלגה הקומוניסטית והיה סיכון ביטחוני לארצות הברית, וגורש לסין בשנת 1955. צ'יין החל לפתח את תוכנית הטילים של סין משנת 1956.
עבודתו בארצות הברית

בשנת 1943 הציע צ'יין ועמיתים נוספים מהמכון הטכנולוגי של קליפורניה לייסד את המעבדה להנעה סילונית, שתפקידה המקורי היה מחקר ופיתוח טילים, כתגובה לתוכניות הטילים של גרמניה הנאצית. המזכר שחיבר צ'יין הביא לפיתוח של הרקטה "פרייבט A" בשנת 1944, ומאוחר יותר לסדרת רקטות מתקדמות יותר.
לאחר מלחמת העולם השנייה שירת צ'יין תחת הנהגתו של תיאודור פון קרמן כיועץ לחיל האוויר האמריקני, במעמד של קולונל. צ'יין ופון קרמן נשלחו לגרמניה להעריך את רמת המחקר והפיתוח בתחום התעופתי והטילים. ב-1949 סיים צ'יין תכנון של מטוס חלל, מיזם שלא יצא אל הפועל אך במובנים רבים הקדים את מעבורת החלל האמריקנית והיבטים תאורטיים שלו שימשו את מהנדסי נאס"א.
בשנת 1950 ביקש צ'יין להתאזרח בארצות הברית, ובגלל האשמות שהושמעו נגדו והוקיעו אותו כקומוניסט, בוטל הסיווג הביטחוני שלו וה-FBI הצליח למצוא מסמך של המפלגה הקומוניסטית האמריקנית משנת 1938, בו מופיע שמו. צ'יין הודיע על רצונו לחזור לסין, משנמנעה ממנו האפשרות להמשיך בעיסוקיו המחקריים בארצות הברית. גורמים בארצות הברית רצו בגירושו לסין, בעוד שגורמים אחרים חששו מכך, עקב הידע הביטחוני הרב שאצר במוחו. בשלב מסוים, ביקש צ'יין להישאר בארצות הברית על מנת לטהר את שמו.
צ'יין עמד במוקד של פעילות דיפלומטית חשאית שנמשכה חמש שנים, במהלכן התקיים משא ומתן על עתידו בין ממשלות ארצות הברית וסין. במהלך תקופה זו היה נתון צ'יין למעצר בית, ולהטרדות מצד הממשל האמריקני. בשלב מסוים נעצר צ'יין על ידי מינהל ההגירה והאזרחות, באשמת החזקת חומרים מסווגים (אשמת שווא - המסמכים היו לוחות לוגריתמיים). עמיתיו בקאלטק ניסו לפעול למענו בוושינגטון, ללא הצלחה. הפרקליט שמונה על ידי קאלטק לפעול למען השארתו של צ'יין בארצות הברית הצהיר כי "החלטת ממשלת ארצות הברית לאפשר לגאון הזה, לגאון המדעי הזה להישלח לסין הקומוניסטית שתעשה שימוש במוחו היא אחת הטרגדיות של המאה".
השיבה לסין

צ'יין גורש מארצות הברית לסין ביחד עם אשתו ושני ילדיו, שנולדו בארצות הברית. עם הגיעו לסין, בשנת 1956, מונה לאחראי על תוכניותיה של סין לפיתוח טילים בליסטיים. הוא הצטרף למפלגה הקומוניסטית הסינית בשנת 1958. צ'יין ריכז קבוצה גדולה של מהנדסים מתחומים שונים שהיוו את הגרעין המייסד לתוכנית הטילים של סין, ולאחר מכן של תוכנית החלל שלה.
בשנת 1958 סיים צ'יין את עבודת התכנון של הטיל הבליסטי הראשון של סין, דונג פנג, ששוגר לראשונה בשנת 1964. טיל זה פותח במטרה להוות פלטפורמה לשיגור פצצת הגרעין הסינית, שנוסתה אף היא באותה שנה. צ'יין היה לראש המחלקה למכניקה באוניברסיטה למדע וטכנולוגיה, גוף מדעי-טכני שהוקם על ידי האקדמיה הסינית למדעים, במטרה להכשיר עתודה טכנית, הנדסית ומדעית, לצורכי המחקר והפיתוח הביטחוני של סין.
מאמרים מדעיים בולטים

Tsien HS Two-dimensional subsonic flow of compressible fluids // Aeronaut. Sci. 1939
Von Karman T, Tsien HS. The buckling of thin cylindrical shells under axial compression. J Aeronaut Sci 1941
Tsien, HS 1943 Symmetrical Joukowsky Airfoils in shear flow. Q. Appl. Math.
Tsien, HS, "On the Design of the Contraction Cone for a Wind Tunnel," J. Aeronaut. Sci., 10, 68-70, 1943
Von Karman, T. and Tsien, HS, "Lifting- line Theory for a Wing in Nonuniform Flow," Quarterly of Applied Mathematics, Vol. 3, 1945
Tsien, HS: Similarity laws of hypersonic flows. J. Math. Phys. 25, 247-251, (1946).
Tsien, HS 1952 The transfer functions of rocket nozzles. J. Am. Rocket Soc
Tsien, HS, "Rockets and Other Thermal Jets Using Nuclear Energy", The Science and Engineering of Nuclear Power, Addison-Wesley Vol.11, 1949
Tsien, HS, “Take-Off from Satellite Orbit,” Journal of the American. Rocket Society, Vol. 23, No. 4, 1953
Tsien, HS 1956 The Poincaré-Lighthill-Kuo Method, Advances in Appl. Mech.
Tsien, HS, 1958, "The equations of gas dynamics."
Tsien, HS, "Rockets and Other Thermal Jets Using Nuclear Energy", The Science and Engineering of Nuclear Power, Addison-Wesley
צ'יין שואה-סן (במרכז) יחד עם לודוויג פראנדטל (Ludwig Prandtl, משמאל) ועם תיאודור פון קרמן, 1944
פסיכותרפיה המרוכזת באדם

פסיכותרפיה המרוכזת באדם (Person-Centered Therapy), ידועה גם כטיפול ממוקד בלקוח (Client-centered therapy), היא שיטת טיפול שפותחה על ידי הפסיכולוג ההומניסטי קרל רוג'רס בשנת 1951. השיטה זוכה לשימוש נרחב בתחום בריאות הנפש ומהווה בסיס לאסכולת הפסיכותרפיה ההומניסטית.
רוג'רס מכנה את מקבל הטיפול בשם "לקוח", להבדיל מהמושגים "חולה", "פציינט" או "מטופל" אשר בעלי קונוטציה שללקוח יש מחלה או שבודקים אותו בניסוי. זאת משום שלמילה "לקוח" יש משמעות של לקיחת אחריות אקטיבית ורצונית לטפל בבעיות של עצמו. הטיפול בשיטה זו מתאים לאנשים בעלי שיקול דעת תקין היות שהטיפול בשיטה זו מונחה על ידי החלטות מקבל הטיפול ולא על ידי החלטות המטפל.
אחדים מרעיונותיו של רוג'רס ובייחוד עיקרון העל של השיטה, עקרון הלקוח במרכז, אומצו גם על ידי בעלי מקצועות טיפוליים מסוימים בתחומי הרפואה והפרא רפואה. המשותף למקצועות מסוימים אלה ולשיטת הפסיכותרפיה המרוכזת באדם הוא שהם נותנים שירות לאנשים בעלי שיקול דעת תקין, בתחומים בהם למקבל השירות יש כלים לשפוט את השירות שהוא מקבל.
מרכיבי הטיפול

עקרון הלקוח במרכז - הטיפול מתנהל לפי דרישות הלקוח.
מרכיבי היסוד של הטיפול הנפשי על פי רוג'רס הם:
כנות
אמפתיה
הערכה חיובית לא מותנית
תפקיד המטפל

תפקיד המטפל ליצור מערכת יחסים חיובית וסביבת טיפול לא שיפוטית. המטפל עושה זאת על ידי האזנה ושיקוף של רגשות ותחושות הלקוח. במסגרת הטיפול המטפל מעודד את הלקוח לבטא ולחשוף את עצמו מבלי להשתמש במנגנוני הגנה. מטרת הטיפול היא לטפל בחסכים ולערוך שינויים בדפוסי חשיבה תוך פיתוח הערכה עצמית גבוהה. באופן זה גוברים סיכוייו של הלקוח לקבל את עצמו, להגיע למימוש עצמי ולתפקד בשלמות.
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
ציקלופנטאן

ציקלופנטאן הוא פחמימן אליציקלי דליק ביותר עם הנוסחה המולקולרית C5H10 המכיל טבעת של חמישה אטומי פחמן שכל אחד מהם קשור לשני אטומי מימן. הציקלופנטאן הוא נוזל חסר צבע, בעל ריח דומה לשל בנזין. ציקלופנטאן משמש בייצור של שרף סינתטי ודבקי גומי. ארצות הברית מייצרת יותר מ-500 טון מכימיקל זה בשנה.
הערות שוליים

↑  Argonne National laboratory, Active Thermochemical Tables
↑  NIST Chemistry WebBook, SRD 69, Cyclopentane
| --- | --- |
בקרת זהויות :  GND: 4378178-0
ציקלופירוקס

| --- | --- |

 שם IUPAC
 6-cyclohexyl-1-hydroxy-4-methylpyridin-2(1H)-one
 שמות מסחריים בישראל
 בַּטְרַפֵן, פונגינייל, מיקונייל, ציקלודרם, מיקוסטר
 נתונים כימיים
 כתיב כימי:  C12H17NO2 
 מסה מולרית:  207.269 גרם למול
 בטיחות
 מעמד חוקי:  בישראל נדרש מרשם
 מזהים
 קוד ATC:  D01AE14, G01AX12 
 מספר CAS:  29342-05-0
 PubChem:  2749
 ChemSpider:  2647
 
ציקלופירוקס הוא חומר נגד פטריות המשמש לטיפול דרמטולוגי מקומי בפטרת, ובפרט לטיפול בפטרת Tinea versicolor. התרופה נמכרת בין היתר בצורת לק לציפורניים, עבורו לא נדרש מרשם רופא.
הערות שוליים

↑  עלון לצרכן, באתר מאגר התרופות, משרד הבריאות, ‏יוני 2019
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פלטוגה

| --- | --- |

 מדינה:  רוסיה רוסיה
 תאריך ייסוד:  2001 
 שטח:  4 קמ"ר
 אוכלוסייה:  ‏
  ‑ בכפר:  261(2010) (2010)
  ‑ צפיפות:  73 נפש לקמ"ר
 קואורדינטות:  61°00′37″N 36°09′00″E﻿ / ﻿61.010277777778°N 36.15°E﻿ / 61.010277777778; 36.15 
 אזור זמן:  UTC+3
 he
 
פלטוגה (ברוסית: Па́лтога) הוא כפר במחוז ויטגרה של מחוז וולוגדה ברוסיה, ומשמש כמרכז המנהלי של היישוב הכפרי קזאקובסקי.
גאוגרפיה

הכפר ממוקם על הכביש R37. המרחק ממרכז המחוז ויטגרה הוא 17 ק"מ. היישובים הקרובים ביותר הם יז'יני (6 ק"מ), קיושבו (4 ק"מ) ונובינקה (6 ק"מ).
היסטוריה

הכפר הוקם ב-27 ביוני 2001 כתוצאה מאיחוד הכפרים אקולובו, אריסטובו, וסקובו, קזקובו, קורובייניקובו, קוזנצובו, פלטוגסקי פרבוז, רוחטינובו, סמנובו, סוחרובו, טרונינו, אוגולשצ'ינה, צ'באקובו ויאשקובו. מפלטוגה ירש הכפר את מעמדו כמרכז המועצה הכפרית ואת קוד הכפר "OKATO".
מידע כללי

בכפר פועלים בית ספר-פנימייה לתלמידים עם צרכים מיוחדים, ספרייה, בית תרבות, סניף דואר וחנויות.
בשטח פלטוגה נמצאים שני כנסיות אורתודוקסיות: כנסיית התגלות האדון (נבנתה ב-1733) וכנסיית איקונת אם האלוהים זנמנייה (נבנתה ב-1810).
כנסיית התגלות האדון, שנבנתה מעץ, החלה לעבור שחזור בשנות ה-90 של המאה ה-20, אך העבודות לא הושלמו, מה שהוביל לקריסת הכנסייה ב-27 בינואר 2009. פיגומי הבנייה שלא פורקו גרמו לקריסת חלקה העליון של הכנסייה - ככל הנראה הצטבר עליהם שלג והלחות פגעה בקירות, מה שהוביל לריקבון בקורות. הבניין עמד ריק במשך 40 השנים האחרונות, לפני כן שימש כמועדון. ב-2015 חודשו עבודות השחזור, תחילה במימון מענק של 13 מיליון רובל, וב-2018 הוקצו 13.5 מיליון רובל נוספים מתקציב המדינה במסגרת תוכנית "תרבות רוסיה". ב-2019 הושלמו עבודות השחזור של המבנה המרכזי.
נכון ל־2010 אוכלוסיית הכפר מנתה 261 אנשים.
הערות שוליים

↑  Постановление Губернатора области «Об изменениях в административно-территориальном устройстве Вытегорского района» от 27.06.2001 № 620
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלטוגה".
צפר (חודש)

| חודש | בשנים |
| --- | --- |
אלול: ה'תשפ"ב-ה'תשפ"ג
אב: ה'תשפ"ד-ה'תשפ"ו
תמוז: ה'תשפ"ז-ה'תשפ"ט
סיוון: ה'תש"ץ-ה'תשצ"ב
אייר: ה'תשצ"ג-ה'תשצ"ד
ניסן: ה'תשצ"ה-ה'תשצ"ז
אדר: ה'תשצ"ח-ה'תת"א
שבט: ה'תת"ב-ה'תת"ג
טבת: ה'תת"ה-ה'תת"ו
כסלו: ה'תת"ז-ה'תת"ט
חשוון: ה'תת"י-ה'תתי"ב
תשרי: ה'תתי"ג-ה'תתי"ד
צַפַר בערבית:(صَفَر ההגייה: סַפַר ב-ס נחצית) הוא החודש השני בלוח השנה המוסלמי.
בתקופה בה לוח השנה של הערבים הפגאנים כלל שנה מעוברת, הם נהגו להתאים את לוח השנה לעונות השנה על ידי קיצור או הכפלה של החודש צפר. השם צפר מעיד על דבר נייטרלי, שאין לשייכו לקטגוריה מסוימת (בערבית משמעות המילה צפר היא אפס). על כן, החודש לא נחשב לחודש דתי, בו עורכים טקסים דתיים בהתאם לעונות השנה. בהתאם לכך, החודש נתפש על ידי רבים כחודש שאינו דתי, ושניתן לערוך בו מסעות מלחמה נגד השבטים האחרים. מוחמד ביטל את השנה המעוברת והותיר את שם החודש כמו שהיה, כמו שנהג עם שאר החודשים.
המוסלמים מאמינים כי צפר הוא החודש חסר המזל ביותר בשנה, לפי מסורת על-פיה אדם וחוה גורשו מגן עדן בחודש זה.
אירועים משמעותיים בחודש זה

7 בצפר - לידתו של האימאם השיעי השביעי - מוסא אלכאט'ם
17 בצפר - מותו של האימאם השיעי השמיני - עלי א-רידא
20 בצפר - השיעים מציינים את הארבעין (40 ימים לאחר העשוראא).
28 בצפר - מותם של הנביא מוחמד והאימאם השיעי השני חסן אבן עלי.
הערות שוליים

↑  בשנה הראשונה אדר ב', באחרונה אדר א' וביניהן אדר רגיל.
| --- | --- |
בקרת זהויות :  TDVİA: safer
פרנאן גורה

פרנאן גורה (בצרפתית:פרנאן גורה Fernand Gouré; נולד ב-12 באפריל 2002) הוא כדורגלן איבוארי המשחק בעמדת החלוץ בדונאיסקה סטרדה.
קריירה

גורה התחיל את הקריירה שלו בקבוצת דנגלה. בינואר 2021 חתם במכבי נתניה מליגת העל. ב-27 בינואר ערך את הופעת הבכורה שלו בקבוצה בניצחון 0-1 נגד הפועל כפר סבא. ב-11 בפברואר הבקיע את שער הבכורה שלו בהפסד 2-1 לבית"ר ירושלים.
בקיץ 2021 חתם בווסטרלו מהליגה הבלגית השנייה. ב-15 באוגוסט ערך את הופעת הבכורה שלו בקבוצה בניצחון 0-2 נגד אקסלסיור וירטון. כחודש וחצי לאחר מכן הבקיע את שער הבכורה שלו בניצחון 1-2 נגד מוסקרון.
ב-25 באוגוסט 2022 הושאל לאויפשט מליגת העל ההונגרית במדיה הבקיע 8 שערים ב-24 משחקים.
ב-6 בספטמבר 2023 הושאל לדונאיסקה סטרדה מליגת העל הסלובקית.
תארים

הליגה הבלגית השנייה: 2021/2022
הערות שוליים

↑  תומר חבז, ‏רשמית: פרננד גורי חתם בווסטרלו הבלגית, באתר ONE‏, 7 באוגוסט 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנאן גורה".
פרחים ועצים

| --- | --- |

 בימוי:  ברט גילט
 הופק בידי:  וולט דיסני
 שחקנים ראשיים:  אסטר קמפבל פינטו קולביג מריון דרלינגטון וולט דיסני
 מוזיקה:  ברט לואיס
 אנימטור:  לס קלארק דייוויד הנד טום פאלמר
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  30 ביולי 1932
 משך הקרנה:  8 דקות
 שפת הסרט:  אנגלית
 סוגה:  סרט מצויר, סרט מוזיקלי 
 פרסים:  פרס אוסקר לסרט המונפש הקצר הטוב ביותר (וולט דיסני) 
 סרט קודם:  רק כלבים
 סרט הבא:  המלך נפטון
 דף הסרט ב־IMDb
 
פרחים ועצים (באנגלית: Flowers And Trees) הוא סרט הנפשה קצר אמריקאי משנת 1932. הסרט הופק על ידי וולט דיסני, בוים על ידי ברט גילט והופץ על ידי חברת יונייטד ארטיסטס. זה היה הסרט הראשון שיצא מסחרית והופק בתהליך צבע מלא של שלוש רצועות בשיטת טכניקולור, לאחר מספר שנים של סרטי טכניקולור בשני צבעים. הסרט זכה להצלחה מסחרית וביקורתית, וזכה בפרס האוסקר הראשון לסרט המצויר הקצר הטוב ביותר. הוא הסרט ה-29 בסדרת "סימפוניות טיפשיות".
בשנת 2021, הסרט נבחר לשימור בארכיון הסרטים הלאומי של ארצות הברית על ידי ספריית הקונגרס בשל היותו "משמעותי מבחינה תרבותית, היסטורית או אסתטית".
עלילה

במהלך האביב הפרחים, הפטריות והעצים עושים את הכושר שלהם. כמה עצים מנגנים מנגינה, משתמשים בגפנים למיתרי נבל ומקהלת רובינים. מאבק פורץ בין עץ חלול למראה צרעה לעץ צעיר ובריא יותר על תשומת הלב של עץ נקבה. העץ הצעיר יוצא מנצח, אבל העץ החלול מחזיר לו אש. הצמחים ובעלי החיים מנסים לכבות או להתחמק מהשריפה. על ידי ניקור חורים בעננים והורדת גשם ולבסוף מצליחות הציפורים לכבות את האש, אף על פי שהעץ החלול גווע בלהבות לאחר שנקלע אליהן בעצמו. לאחר מכן, העץ הצעיר מציע נישואים לעץ הנקבה, עם זחל המשמש כטבעת, והם מתחבקים כשמאחוריהם נוצרת קשת בענן ב-12 צבעים.